techiaith/cofnodycynulliad_en-cy huggingface dataset:
English: Thank you. The final question from me, and it refers, in a way, to what you've just mentioned, Amanda. Do you have any specific concerns regarding Welsh Ministers and commission powers and their compatibility with charity law?
Welsh: Diolch. Cwestiwn olaf gen i, ac mae'n cyfeirio, mewn ffordd, i beth rŷch chi newydd sôn amdano fe, Amanda. Oes gyda chi unrhyw bryderon penodol ynghylch pwerau Gweinidogion Cymru a'r comisiwn a'u cydnawsedd â chyfraith elusennau?
English: Thank you, Chair. I have one question regarding Welsh-medium provision. The Bill has some carve-outs for Welsh Ministers in relation to Welsh-medium provision, including more powers to fund and direct Welsh-medium provision. I'd like to know what your views are on these powers.
Welsh: Diolch, Cadeirydd. Un cwestiwn sydd gen i ynglŷn â'r ddarpariaeth cyfrwng Cymraeg. Mae gan y Bil rai eithriadau ar gyfer Gweinidogion Cymru mewn perthynas â darpariaeth cyfrwng Cymraeg, gan gynnwys mwy o bwerau i ariannu a chyfarwyddo darpariaeth cyfrwng Cymraeg. Hoffwn i wybod beth yw'ch barn chi am y pwerau hyn.
English: I'll speak in Welsh, if I may.
Welsh: Fe wnaf i siarad yn y Gymraeg, os caf i.
English: I think, within ColegauCymru, there is a range of feelings regarding this legislation and the need for it. Personally, I believe that it is important legislation and that there is a need for a new structure to review some of the mistakes that are in the system currently. I think there are areas where responsibility is unclear, there are too many elements of competition, and therefore I do believe that the legislation provides an opportunity for us to solve some problems that we've had for decades now, and that sharing responsibilities between Welsh Government, between local government at times, with sixth forms, and universities, then, through HEFCW, that that now doesn't work and there is a need for one body to try and bring all of this together, and in particular, to look at those pieces where there are overlaps between the different sectors.
Welsh: Dwi'n meddwl, o fewn ColegauCymru, mae yna amrediad o deimladau ynglŷn â'r ddeddfwriaeth yma a'r angen amdani. Yn bersonol, dwi'n credu ei bod hi'n ddeddfwriaeth bwysig, bod angen strwythur newydd i adolygu rhai o'r gwallau sydd yna yn y system addysg yng Nghymru ar hyn o bryd. Dwi'n credu bod yna fannau lle dydy cyfrifoldeb ddim yn glir, lle mae yna elfennau gormodol o gystadleuaeth, ac felly dwi yn credu bod y ddeddfwriaeth yn rhoi cyfle inni fod yn datrys rhai problemau sydd wedi bod efo ni ers degawdau bellach, ac nad ydy rhannu'r cyfrifoldebau rhwng Llywodraeth Cymru, rhwng llywodraeth leol ar adegau, efo chweched dosbarth, a'r prifysgolion wedyn drwy HEFCW, nad ydy hynny bellach yn gweithio a bod angen un corff i drio tynnu'r hyn i gyd at ei gilydd, ac yn enwedig i edrych ar y darnau yna lle mae yna'r overlaps rhwng y gwahanol sectorau.
English: I think what would be a bit of a disaster would be if the three silos that we have of civil servants for further education, civil servants for schools and HEFCW were to be transferred in those silos over to the new structure. There is a need to create a structure that is much more flexible and breaks those silos down. That is the whole purpose of the legislation, as far as I can see, and, if we try and move too quickly, the only practical way that you can move quickly is to move the silos into the commission, and I think that is the wrong thing to do. So, I think we should take time to get the administrative and regulatory structure right in the commission and not run into it just to keep to a certain timetable.
Welsh: Dwi'n meddwl mai beth fyddai'n dipyn bach o drychineb fyddai pe bai'r tri seilo, mewn ffordd, sydd gennym ni o weision sifil addysg bellach, gweision sifil yr ysgolion a HEFCW yn cael eu trosglwyddo yn seilos yna drosodd i'r strwythur newydd. Mae angen creu strwythur sydd yn llawer mwy hyblyg ac yn torri'r seilos yna i lawr. Dyna ydy holl bwrpas y ddeddfwriaeth, cyn belled ag y gwelaf i, ac, os ydyn ni'n trio symud yn rhy sydyn, yn unig ffordd ymarferol a fedrwch chi symud yn sydyn ydy symud y seilos i mewn i'r comisiwn, a dwi'n meddwl bod hynny'r peth rong i'w wneud. Felly dwi'n meddwl y dylid cymryd amser i gael y strwythur gweinyddol, rheolaethol cywir i mewn i'r comisiwn, ac nid rhedeg i mewn iddo fo jest i gyrraedd rhyw amserlen benodol, felly.
English: I chair currently a group that is looking at transferring information and data between the school sector into the further education sector. And that is a classic example of the fact that our educational systems aren't talking to each other and are not working as one system for Wales and for the learners in Wales. So, as far as I'm in the question, more data sharing, I think, would make us more effective as a nation and that we'd provide a better service to learners the more information we share. So, I don't have any concerns regarding the sharing of data. We are all working within a public system, with public money, to try to do our best for the learner, and sometimes I'm a bit frustrated with legislation such as GDPR, which sometimes I feel is working against providing the best service for the learner.
Welsh: Ocê. Dwi'n cadeirio ar hyn o bryd grŵp sydd yn edrych ar drosglwyddo gwybodaeth a data rhwng y sector ysgolion i mewn i'r sector addysg bellach. Mae hwnnw'n enghraifft glasurol o'r ffaith nad ydy'n cyfundrefnau addysgol ni ddim yn siarad efo'i gilydd a ddim yn medru gweithio fel un system i Gymru ac i'r dysgwyr yng Nghymru. Felly, cyn belled ag ydw i yn y cwestiwn, y mwyaf o rannu data, y gorau, pe bawn i'n onest, achos dwi'n meddwl buasen ni wedyn yn fwy effeithiol fel gwlad a buasen ni'n rhoi gwell gwasanaeth i'r dysgwyr y mwyaf o ddata y buasen ni'n ei rannu. Felly, fy hun, does gen i ddim pryderon ynglŷn â rhannu data. Rydyn ni i gyd yn gweithio o fewn y gyfundrefn gyhoeddus efo pres cyhoeddus i drio gwneud y gorau i'r dysgwr, ac weithiau dwi'n reit rwystredig efo deddfwriaeth fel GDPR, sydd weithiau yn teimlo ei bod yn gweithio yn erbyn cynnig y gwasanaeth gorau i'r dysgwr.
English: I think that the appointment of the chair and chief executive of the commission will be key in all of this. The legislation can take us so far, but I think that the values and the culture provided and created by the leadership of the commission will have much more of an impact on these services than on the operational means of the commission, at the end of the day.
Welsh: Dwi'n meddwl bydd penodiad cadeirydd a phrif weithredwr y comisiwn yn hollol allweddol i hyn. Hynny yw, mae'r ddeddfwriaeth yn medru mynd â ni hyn a hyn o'r ffordd, ond dwi'n meddwl y bydd y gwerthoedd a'r diwylliant fydd arweinyddiaeth y comisiwn yn ei chreu yn cael llawer iawn mwy o impact ar y gwasanaethau ac ar ffurf gweithredu y comisiwn na fydd y ddeddfwriaeth, ar ddiwedd y dydd.
English: Thank you, Chair. Good morning. I have a couple of questions regarding the powers of Welsh Ministers and the commission - two questions here regarding charity law and the relevance of that to you in this sector. Do you have any concerns regarding the powers of Welsh Ministers and the commission and their compatibility with charity law? And then, an associated question, in a way. Welsh Ministers will have the power to directly intervene in the governing body of a further education college. So, what are your views on this power, considering colleges are autonomous charities? And what is your understanding of the rationale for this?
Welsh: Diolch, Gadeirydd. Bore da. Mae gen i gwpwl o gwestiynau ynglŷn â phwerau Gweinidogion Cymru a'r comisiwn - dau gwestiwn yn fan hyn ynglŷn â chyfraith elusennau a pherthnasedd hynny i chi yn y sector yma. Oes gyda chi unrhyw bryderon ynghylch pwerau Gweinidogion Cymru a'r comisiwn a'u cydnawsedd â chyfraith elusennau? Ac wedyn, cwestiwn cysylltiedig, mewn ffordd. Bydd gan Weinidogion Cymru bŵer i ymyrryd yn uniongyrchol yng nghorff llywodraethu coleg addysg bellach. Felly, beth yw eich barn chi am y pŵer yma o ystyried bod colegau yn elusennau ymreolaethol? A beth yw eich dealltwriaeth chi o'r rhesymeg dros hyn?
English: I'll be brave enough. That's the most difficult question we've had so far today, Sioned, I think. In terms of a governing body -
Welsh: Gwnaf i fod yn ddigon dewr. Dyna'r cwestiwn anoddaf rydyn ni wedi ei gael heddiw hyd yma, Sioned, dwi'n meddwl. Yn nhermau corff llywodraethol -
English: Is it okay now? Can I carry on?
Welsh: Ydy o'n iawn rŵan? Ydy o'n iawn imi gario ymlaen?
English: I hope that everybody would acknowledge that, since colleges were incorporated in 1993, governing bodies of colleges have been extremely effective and moved the sector forward - they've been satisfied, as Grŵp Llandrillo Menai has done, to dissolve themselves and create mergers and so forth, and have behaved in a very mature way, I would hope. I think it would be a great loss to us to lose that structure. I think it's a structure that works. But then, I do also accept that we as governing bodies deal with millions and millions of pounds of public money. And therefore, if there was a situation where any governing body was operating completely inappropriately, I think it wouldn't be unreasonable that the Minister would have a right to intervene. But I would really hope that it's in an exceptional situation that that would happen, and that the Minister wouldn't intervene in the day-to-day work of the governing body but only intervene when the body wasn't complying and perhaps working illegally or unlawfully.
Welsh: Dwi'n gobeithio y byddai pawb yn cydnabod, ers i golegau gael eu hymgorffori yn 1993, fod cyrff llywodraethol colegau wedi bod yn hynod o effeithiol ac wedi symud y sector yn ei blaen - wedi bod yn fodlon, fel Grŵp Llandrillo Menai, i fod yn diddymu eu hunain ac i fod yn creu mergers ac yn y blaen, ac wedi bihafio mewn ffordd aeddfed iawn, dwi'n gobeithio. Dwi'n meddwl y byddai fo'n golled fawr inni fod yn colli y strwythur yna. Dwi'n meddwl ei fod o'n strwythur sydd yn gweithio. Ond wedyn, mi ydw i'n derbyn hefyd ein bod ni fel cyrff llywodraethol yn ymdrin â miliynau ar filiynau o bunnoedd o bres cyhoeddus. Ac felly, pe bai yna sefyllfa lle bod unrhyw fwrdd llywodraethol yn gweithredu yn hollol amhriodol, dwi'n credu nad ydy o ddim yn afresymol bod gan y Gweinidog hawl i ymyrryd. Ond dwi'n gobeithio yn wirioneddol mai mewn sefyllfa eithriadol iawn y byddai hynny'n cael ei ddefnyddio, ac na fyddai fo ddim yn ymyrryd yng ngwaith dydd i ddydd y corff llywodraethol, ond dim ond yn ymyrryd pan fydd y corff ddim yn cydymffurfio ac, hwyrach, yn gweithredu'n anghyfreithlon.
English: Thank you. Does anyone else want to come in on that point? What about that point regarding regulations and charity law and how perhaps there could be a clash with what is required under that law and the requirements on some colleges that are charities and what, perhaps, Welsh Minister would want to see? Does anyone have a view on that?
Welsh: Diolch. Oes rhywun arall yn moyn dod i mewn ar y pwynt yna? Beth am y pwynt yna ynglŷn â rheoliadau a chyfraith elusennol a sut byddai yna efallai gwrthdaro rhwng yr hyn fyddai'n ofynnol o dan y gyfraith yna a'r gofynion yna ar rai colegau sy'n elusennau a'r hyn fyddai, efallai, Gweinidogion Cymru eisiau ei weld? Oes gan unrhyw un farn ar hynny?
English: I don't think, Sioned, that there is a problem in the context - . We have been operating under these regulations since 1993 and we have collaborated with Ministers very, very closely during that time. Therefore, personally, I don't foresee - . I'm not a legal expert in this field, but we haven't seen the charity status being a problem for us as colleges in terms of meeting the aspirations of Government and Ministers, so I don't think it would be different under the commission.
Welsh: Dwi ddim yn credu, Sioned, fod yna broblem yng nghyd-destun - . Rydyn ni wedi gweithredu o dan y rheoliadau yma ers 1993 ac wedi cydweithio efo Gweinidogion yn agos iawn, iawn yn ystod y cyfnod yna. Felly dwi'n bersonol ddim yn rhagweld - . Dwi ddim yn arbenigwr cyfreithiol yn y maes, ond dydyn ni ddim wedi gweld y statws elusennol yn broblem inni fel colegau yn nhermau diwallu dyheadau Gweinidogion a Llywodraeth, felly dwi ddim yn gweld y byddai fo'n wahanol o dan y comisiwn.
English: Okay. Thank you. I'll ask - and this is associated, of course -
Welsh: Iawn. Diolch. Gwnaf i ofyn, te - ac mae hwn yn gysylltiedig, wrth gwrs -
English: Thank you. The Welsh Government described the commission as being at arm's length. To what extent do you agree with this, and what difference will that make to providers?
Welsh: Diolch. Mae Llywodraeth Cymru yn disgrifio'r comisiwn fel corff hyd braich. I ba raddau ydych chi'n cytuno â hyn, a pha wahaniaeth mae hynny'n mynd i wneud i ddarparwyr?
English: I think it's very important that the commission is independent. I think that some of the problems that I referred to at the beginning of my evidence are because we haven't seen any change in terms of modernising education in Wales, because of the political complexity that exists with, perhaps, changing or merging colleges or closing sixth forms - it's all tied up in politics and doesn't move forward. So, I do think that there is a need for this body to be independent. I am old enough to have worked under the Further Education Funding Council back in 1993, and I thought that that body was a very effective body and it was independent of Government. Part of that was because of the leadership. Professor Andrews at the time was a very strong leader within that commission, and I think in the context of keeping that independence, again, who the leader is within the commission, and whether there will be confident enough leaders to work independently of Government, will be a very interesting aspect that we will look at over the years to come.
Welsh: Dwi'n meddwl ei bod hi'n bwysig ofnadwy bod y comisiwn yn annibynnol. Dwi'n meddwl bod rhai o'r problemau y gwnes i gyfeirio atyn nhw ar gychwyn y dystiolaeth yn deillio o'r ffaith nad ydym ni wedi gweld newid yn nhermau moderneiddio addysg yng Nghymru, oherwydd y cymhlethdod gwleidyddol sydd yna ynghlwm â, hwyrach, weithiau, newid neu uno colegau neu gau chweched dosbarth - mae o i gyd yn cael ei glymu i fyny mewn gwleidyddiaeth a ddim yn symud yn ei flaen. Felly, dwi yn credu bod angen i'r corff yma fod yn annibynnol. Dwi'n ddigon hen i fod wedi gweithio dan yr FE Funding Council yn ôl ym 1993, a roeddwn i'n meddwl bod y corff hwnnw'n gorff a oedd yn effeithiol iawn, a oedd yn annibynnol o Lywodraeth. Roedd rhan o hynny oherwydd yr arweinyddiaeth. Roedd Proffesor Andrews ar y pryd yn arweinydd cryf iawn o fewn y comisiwn hwnnw, a dwi'n meddwl yng nghyd-destun cadw'r annibyniaeth yna, eto, bydd pwy ydy'r arweinyddiaeth o fewn y comisiwn, ac a fydd yna arweinwyr digon hyderus i fod yn gweithio'n annibynnol o Lywodraeth, yn ddiddorol iawn i ni weld dros y blynyddoedd nesaf.
English: Thank you very much. A question, now, for the Welsh Local Government Association specifically. You say that you would welcome contributing towards the development of the commission's strategic plan and the Welsh Ministers' strategic priorities. In your view, what do you envisage this would look like in the Bill?
Welsh: Diolch yn fawr. Mae cwestiwn gen i nawr ar gyfer Cymdeithas Llywodraeth Leol Cymru yn benodol. Rŷch chi'n dweud yn eich tystiolaeth y byddech chi'n croesawu cyfrannu at ddatblygu cynllun strategol y comisiwn a blaenoriaethau strategol Gweinidogion Cymru. Yn eich tyb chi, sut fyddai hyn yn edrych yn y Bil?
English: Well, we are a main provider of bilingual education within FE in Wales, Sioned, and it is a key part of our curriculum and what we offer. And in the context of Coleg Meirion Dwyfor, in the group, it is a sixth-form college, completely bilingual, creating young people who win chairs and feed the culture of Wales. And I think it has to be key in everything we do, in whatever sector we relate with. You have to have bilingualism in the sixth form and in FE, and you have to have bilingualism in higher education. So, I see it as something that permeates right through the commission, I would hope, and that there would be a real opportunity for the Coleg Cymraeg Cenedlaethol to work very, very closely. Where the Coleg Cymraeg Cenedlaethol sits within the new regime perhaps is something that's quite interesting, but I think they have a key role to develop right across the work of the commission, and the commission itself, I would say. That is, it's important that the membership and staff of the commission itself should be bilingual in order to establish that culture within the education system.
Welsh: Wel, rydym ni'n brif ddarparwr addysg ddwyieithog o fewn addysg bellach yng Nghymru, Sioned, ac mae o'n ran allweddol o'n cwricwlwm ni a'n arlwy ni, felly. Ac yng nghyd-destun Coleg Meirion Dwyfor, sydd o fewn y grŵp, mae o'n goleg chweched dosbarth cwbl dwyieithog, ac yn creu rhai o'r bobl ifanc sy'n ennill cadeiriau ac yn bwydo diwylliant Cymru. Felly, dwi'n meddwl ei fod o'n gorfod bod yn greiddiol ym mhob dim rydym ni'n ei wneud, ym mha bynnag sector. Dwi ddim yn meddwl ei fod o'n ymwneud yn benodol â'r chweched dosbarth. Hynny yw, mae rhaid cael dwyieithrwydd yn y chweched dosbarth; mae'n rhaid cael dwyieithrwydd yn addysg bellach; mae'n rhaid cael dwyieithrwydd yn addysg uwch. Felly, dwi'n ei weld o'n rhywbeth sydd yn treiddio reit drwy'r comisiwn, fe fyddwn i'n gobeithio, ac y byddai yna gyfle gwirioneddol i'r Coleg Cymraeg Cenedlaethol weithio'n agos iawn, iawn. Lle mae'r Coleg Cymraeg Cenedlaethol yn eistedd o fewn y gyfundrefn newydd yn fater, hwyrach, reit ddiddorol, ond dwi'n meddwl bod ganddyn nhw rôl allweddol i ddatblygu reit ar draws gwaith y comisiwn, a'r comisiwn ei hun byddwn i'n dweud, hefyd. Hynny yw, mae'n bwysig bod aelodaeth a staff y comisiwn ei hun yn ddwyieithog er mwyn gosod y diwylliant yna o fewn y gyfundrefn addysg.
English: Thank you very much, Chair. Good afternoon, both. You've noted in your evidence in the paper that you submitted that there'll only be one associate student or learner who will be a member of the commission, and this is not sufficient given the range of provision under the commission. So, could you explain what adequate representation would be, in your view?
Welsh: Diolch, Cadeirydd. Prynhawn da. Rŷch chi wedi nodi yn eich tystiolaeth yn eich papur i ni mai dim ond un myfyriwr neu ddysgwr cyswllt fydd yn aelod o'r comisiwn, ac nad yw hyn yn ddigonol o ystyried yr amrywiaeth o fathau o ddarpariaeth o dan y comisiwn. A allwch chi egluro beth fyddai cynrychiolaeth ddigonol, yn eich barn chi?
English: Thank you very much. One moment, please.
Welsh: Diolch yn fawr. Un funud, os gwelwch yn dda.
English: Thank you very much for that clear response. Does the Bill more widely achieve the aim of creating a system that's focused on the learner? And are there any changes that you'd expect to see, or any comments on this particular point?
Welsh: Diolch am yr ateb clir yna; diolch yn fawr. A yw'r Bil yn fwy eang yn cyflawni'r nod o greu system sy'n canolbwyntio ar y dysgwr? Oes unrhyw newidiadau y byddech chi'n disgwyl eu gweld, neu unrhyw sylwadau ar y pwynt yma?
English: Thank you. One final question from me: what might the Bill mean for the learner voice in sixth forms? What's your opinion on that?
Welsh: Diolch. Un cwestiwn olaf: beth allai'r Bil olygu ar gyfer llais dysgwyr yn y chweched dosbarth? Beth yw eich barn chi am hynny?
English: Thank you. So, you don't foresee any clear challenges. They are part of an institution involved with younger learners usually - the majority of their learners are going to be younger. So, do you foresee any challenges or issues that might arise as a result of that, when thinking about ensuring that sixth-form students do have that voice?
Welsh: Diolch. Felly dŷch chi ddim yn rhagweld unrhyw heriau. Yn amlwg, maen nhw'n rhan o sefydliad sy'n ymwneud â dysgwyr sy'n iau fel arfer, ontife - mae'r rhan fwyaf o'u dysgwyr nhw'n mynd i fod yn iau. Ydych chi'n rhagweld unrhyw heriau neu unrhyw faterion wrth feddwl am sicrhau llais i fyfyrwyr chweched dosbarth?
English: Thank you very much. Thanks, Chair.
Welsh: Diolch yn fawr. Diolch, Gadeirydd.
English: Well, I think if we look back over the past five years, although the coleg has received responsibility in terms of further education and apprenticeships, I think a question mark still exists with regard to whether the policy objectives would be achieved without there being change. So, I do think we need to look at the baseline. The baseline is very low in terms of Welsh-medium provision at the moment within the FE sector. And even though there is an aim within the Bill to increase Welsh-medium provision, I think we need to see how that is implemented, ultimately, before we can say that the policy objectives - the policy objectives in terms of 'Cymraeg 2050', but also the agreement that has been made between the Labour Party and Plaid Cymru, which also refers to policy objectives. So, I do think that there is a need for change, because the baseline is very low, and, at the moment, I'm not convinced that there is going to be change unless there is greater momentum behind these policy objectives.
Welsh: Wel, dwi'n meddwl, os ydyn ni'n edrych yn ôl dros y pum mlynedd diwethaf, er bod y coleg wedi derbyn cyfrifoldeb erbyn hyn o ran addysg bellach a phrentisiaethau, dwi'n meddwl bod yna gwestiwn dal yn bodoli o ran a fyddai'r amcanion polisi yn cael eu gwireddu heb newid. Felly, dwi'n meddwl bod angen edrych ar y gwaelodlin. Mae'r gwaelodlin yn isel iawn o ran darpariaeth cyfrwng Cymraeg ar hyn o bryd o fewn y sector addysg bellach. Ac er bod yna nod o fewn y Bil i gynyddu darpariaeth cyfrwng Cymraeg, dwi'n meddwl bod angen gweld sut mae hynny'n cael ei weithredu yn y pen draw cyn ein bod ni'n gallu dweud bod yr amcanion polisi yma - amcanion polisi o fewn 'Cymraeg 2050', ond hefyd y cytundeb sydd wedi cael ei wneud rhwng y Blaid Lafur a Phlaid Cymru, sydd hefyd yn cyfeirio at amcanion polisi. Felly, dwi'n meddwl bod yna angen newid, o achos mae'r gwaelodlin yn isel iawn, a dwi, ar hyn o bryd, ddim yn argyhoeddedig bod yna newid yn mynd i fod heblaw bod yna fwy o fomentwm tu ôl i'r amcanion polisi yna.
English: Ioan, do you want to come in first and then I'll come in afterwards?
Welsh: Ioan, wyt ti eisiau dod i mewn yn gyntaf ac wedyn fe wnaf i ddod ar ôl?